George Bennard

George Bennard (født 4. februar 1873, død 10. oktober 1958) var en amerikansk komponist og predikant. Han er best kjent for å ha skrevet salmen «The Old Rugged Cross». Denne salmen står i norsk og engelsk utgave i Norsk salmebok 2013.

Bennard ble født i Youngstown, Ohio, en by basert på kullgruvedrift og jernproduksjon. Da han var barn flyttet han sammen med familien, først til Albia i Iowa så til Lucas i samme delstat. Den unge Bennard ville bli forkynner, men måtte forsørge sin mor og sine søstre etter at faren brått døde.Bennard Biography    - Cyber Hymnal. Lest 23. mars 2015.

Etter å ha giftet seg ble Bennard aktiv i Frelsesarmeen og reiste rundt som predikant i USA og Canada. Store deler av livet bodde han i Michigan og Wisconsin. Han er en anerkjent salmedikter, og den mest kjente av salmene hans er «The Old Rugged Cross». Bennard trakk seg som pensjonist tilbake til Reed City i Michigan, og byen har nå et museum for hans liv og virke.Community Organizations . Lest 23. mars 2015. Et minnesmerke har også blitt satt opp i Youngstown på Lake Park Cemetery.Old Rugged Cross part of Youngstown history.  - lest 23. mars 2015 Han døde i Reed City, og byens handelskammer har reist et kors nær hjemmet hans. 

Bennard ligger gravlagt på Inglewood Park Cemetery i Inglewood i California. 

 Referanser 


 Eksterne lenker 

 "THE OLD RUGGED CROSS" WRITTEN IN ALBION - Historical Albion Michigan

Kategori:Salmediktere fra USA
Kategori:Komponister fra USA
Kategori:Personer fra Youngstown
Kategori:Personer fra Lucas County i Iowa
Kategori:Personer fra Monroe County i Iowa
Kategori:Personer fra Osceola County i Michigan